Tamiḍrant n tɣunba tesɛa iswi n usebgen n tilawt n usenfali n tenfaliyin d uḍris, d telqayt di twuri tasnilsant deg yiḍrisen i d-yettmuddun tulmisin i uḍris aseklan, am wakken i tesɛa iswi n tezrewt n usenfali d yinaw aseklan, aladɣa tulmist n tisukla n yinaw, tesɛa iswi n tezrewt n uɣanib n umaru, i usiweḍ ɣer usiǧhed d usebgen n thuski d wallalen isnilsanen d yiseklanen i d-yettilin deg uḍris. Iswi agejdan n unadi di tɣunba yettuɣal ɣer uḍris aseklan, akka am tezrewt n uɣanib aseklan d tẓuri n usenfali yettwarun neɣ yettwannan s wudem amatwan, rnu ɣer waya, tesɛa iswi ad tezrew tulmisin tisnilsanin yellan deg udiwenni aseklan ilmend n usebgen n leṣnaf n tisukla ( tazrewt n uḍris aseklan s uɣawas asnilsan ), S umata iswi-is icud ɣer tezrewt n usenfali aḍrisan.